Frederick Wilse Bateson
Store norske leksikon,Språk og litteratur,Litteraturvitenskap,Litteraturforskere og kritikere
Frederick Wilse Bateson var en britisk litteraturforsker. Han var universitetslærer ved Oxford fra 1946 til 1969.
Bateson redigerte i perioden 1930–1940 den store Cambridge Bibliography of English Literature og skrev en rekke bøker med interessante kritiske synsmåter, blant annet English Poetry: a Critical Introduction (1950) og Essays in Critical Dissent (1972). Hans Guide to English Literature er et konsentrat av bibliografiske opplysninger (ny utgave med amerikansk tillegg utkom i 1976).Bateson grunnla i 1951 kvartalstidsskriftet Essays in Criticism, som lenge stod som et nøkternt motstykke til Frank Leavis' Scrutiny, og redigerte det til 1974. Les mer i Store norske leksikon Essays in Criticism litteraturkritikk Storbritannias litteratur